RAPORT AL COMISIEI AL 23-LEA RAPORT ANUAL PRIVIND PUNEREA ÎN APLICARE A FONDURILOR STRUCTURALE (2011) /* COM/2012/0633 final */





RAPORT AL COMISIEI AL 23-LEA RAPORT ANUAL PRIVIND PUNEREA ÎN APLICARE A FONDURILOR STRUCTURALE (2011) Prezentul raport este prezentat în conformitate cu articolul 45 alineatul (2) din Regulamentul (CE) nr. 1260/1999 de stabilire a dispozițiilor generale referitoare la Fondurile structurale. Raportul se referă la activitățile din 2011 legate de asistența din cadrul fondurilor structurale pentru perioada de programare 2000-2006. 1. Introducere Anul 2011 a fost cel de-al douăsprezecelea an în care au fost puse în aplicare programe și proiecte privind fondurile structurale corespunzătoare perioadei de programare 2000-2006. Bugetul pe 2011 a fost executat pe deplin. În ceea ce privește creditele de plată, resursele Fondului European de Dezvoltare Regională (FEDER) au fost utilizate 100,0% . Pe lângă punerea în aplicare a programelor și a proiectelor privind fondurile structurale corespunzătoare perioadei 2000-2006 și pregătirea închiderii acestora, Comisia a fost de asemenea implicată în punerea în aplicare a 434 de programe [317 în cadrul Fondului European de Dezvoltare Regională (FEDER) și 117 în cadrul Fondului Social European (FSE)][1] care țin de perioada de programare 2007-2013. S-a promovat schimbul de experiență, în special prin intermediul rețelelor interregionale și urbane și în cadrul conferinței „Regiuni pentru schimbarea economică: Promovarea unei creșteri inteligente și sustenabile în orașe și regiuni” din 23-24 iunie 2011. Cu ocazia acestei conferințe, au fost anunțați cinci câștigători ai premiilor „RegioStars” 2011, care au fost selectați dintr-un număr de 66 de candidați. Obiectivul premiilor RegioStars este de a identifica bune practici de dezvoltare regională și de a evidenția proiecte originale și inovatoare care ar putea să prezinte interes și să fie o sursă de inspirație pentru alte regiuni. Cea de-a noua ediție a Zilelor porților deschise „Săptămâna europeană a regiunilor și a orașelor”, organizată în comun de către Comisie și Comitetul Regiunilor, a avut loc în perioada 10-13 octombrie 2011. Aceasta a reunit 5 700 de factori de decizie locali, regionali, naționali și europeni și experți în domeniul dezvoltării regionale și locale. Evenimentul pune la dispoziție un spațiu pentru cooperare și creare de rețele, pentru a face schimb de cunoștințe și de experiență și oferă regiunilor și orașelor posibilitatea de a-și face cunoscute realizările. De asemenea, acesta oferă ocazia ideală de a evidenția sinergiile dintre politica de coeziune și alte politici ale UE. Președinția poloneză a organizat o conferință de două zile (19-20 octombrie 2011) cu tema „Catalizarea reformelor: FSE în sprijinul unei guvernanțe mai bune”. Sprijinul pentru buna guvernanță a fost inițiat în perioada de finanțare 2000-2006; consolidarea și punerea sa în aplicare s-au numărat printre prioritățile stabilite pentru perioada de finanțare 2007-2013. La data de 17 noiembrie 2011, peste 200 de invitați din 20 de țări europene au participat la o serie de evenimente legate de Premiul european al sectorului public (EPSA) 2011, organizate la Maastricht sub auspiciile președinției poloneze. Au existat 274 de candidaturi din partea a 32 de țări europene și 7 candidaturi din partea instituțiilor UE. Printre aceste candidaturi, EIPA a descoperit numeroase bune practici în materie de consolidare a capacității administrative, unele dintre ele fiind cofinanțate prin măsuri de sprijin ale FSE. EPSA își propune să le ofere instituțiilor din sectorul public european ocazia de a își demonstra excelența și a deveni un exemplu pentru restul lumii. 2. Analiza punerii în aplicare 2.1. Execuția bugetară 2.1.1. FEDER Execuția bugetară În 2011, execuția bugetară s-a axat pe închiderea programelor 2000-2006. Ultimele documente de închidere au fost primite în martie, de la statele membre care obținuseră o prelungire a termenului de eligibilitate. Rata totală de absorbție a atins 100%, adică 1 457 de milioane EUR (inclusiv asistență tehnică) plătite în contul programelor. Comisia gestionează perioadele de programare anterioare și actuale în paralel. După un start lent al programelor 2007-2013, depunerea cererilor de plată s-a accelerat în 2011. Această tendință, combinată cu faptul că majoritatea programelor pentru 2000-2006 au atins plafonul de 95% pentru plățile intermediare, a condus la un transfer de credite din perioada 2000-2006 către perioada 2007-2013. Acest lucru a permis să se execute 100% creditele de plată pentru programele FEDER finanțate în cadrul ambelor perioade de programare. Plățile efectuate pentru toate obiectivele au fost mai mici decât se prevăzuse inițial, în principal ca urmare a unui transfer de credite în cadrul transferului global vizând consolidarea creditelor pentru perioada 2007-2013. Pentru obiectivul 1 au fost plătite 1 205 milioane EUR în loc de 1 838 de milioane EUR, pentru obiectivul 2 au fost plătite 221 de milioane EUR în loc de 410 milioane EUR, iar pentru Interreg au fost plătite 16 milioane EUR în loc de 108 milioane EUR. Plăți efectuate în 2011 pentru programele din perioada 2000-2006: || FEOGA || FEDER || FSE || IFOP || Suma: AT || || 14 394 959,85 || || || 14 394 959,85 BE || 5 254 566,66 || 1 014 831,52 || 14 544 488,07 || || 20 813 886,25 CB || || 15 403 515,36 || || || 15 403 515,36 CE || || 164 048,95 || || || 164 048,95 CY || || 1 401 140,35 || 1 186 299,92 || 170 953,65 || 2 758 393,92 CZ || 4 094 783,06 || || 21 148 761,57 || || 25 243 544,63 DE || 122 789 589,18 || 17 297 754,06 || 57 477 900,89 || || 197 565 244,13 DK || || || 3 541 889,88 || || 3 541 889,88 EE || 2 295 555,74 || || || || 2 295 555,74 ES || 73 787 602,49 || 172 807,37 || 77 731 182,47 || || 151 691 592,33 FI || 3 420 450,33 || 45 415 642,08 || || || 48 836 092,41 FR || 18 412 572,56 || 95 433 002,76 || 8 362 550,00 || || 122 208 125,32 GB || || 21 362 083,49 || 32 151 662,89 || 172 858,60 || 53 686 604,98 GR || 25 084 599,31 || 581 662 512,98 || || || 606 747 112,29 HU || || 60 190 178,63 || 9 650 823,51 || || 69 841 002,14 IE || 9 978 215,00 || || 44 856 572,31 || || 54 834 787,31 IT || 124 807 942,01 || 269 384 078,88 || 112 654 464,59 || 23 936,25 || 506 870 421,73 LT || 5 850 767,25 || || 24 481,07 || || 5 875 248,32 LV || 4 592 410,00 || || 6 367 098,00 || || 10 959 508,00 MT || 210 000,00 || 2 334 881,95 || 493 763,85 || 119 535,31 || 3 158 181,11 NL || 3 351 245,76 || 22 921 011,32 || 1 072 052,50 || || 27 344 309,58 PL || 55 988 004,63 || 643 191,12 || 28 620 387,05 || || 85 251 582,80 PT || 39 271 043,25 || 297 752 430,98 || 11 474 395,22 || || 348 497 869,45 RG || || 978 970,08 || || || 978 970,08 SE || || 9 619 354,82 || 2 922 846,29 || || 12 542 201,11 SI || 633 009,35 || || 2 760 201,06 || 89 052,00 || 3 482 262,41 SK || || 777 989,89 || || 91 453,25 || 869 443,14 Suma: || 499 822 356,58 || 1 458 324 386,44 || 437 041 821,14 || 667 789,06 || 2 395 856 353,22 Închideri În 2011, procesul de examinare a continuat pentru documentele de închidere primite în 2010. Restul documentelor de încheiere au fost transmise de statele membre în luna martie a anului 2011. Situația s-a datorat prelungirii cu 12 luni a termenului de eligibilitate, pe care Comisia a acordat-o pentru unele programe grecești și transfrontaliere. La sfârșitul anului 2011, s-au efectuat plățile aferente cererilor de plată finale pentru 152 de programe din 379, adică 1 457 de milioane EUR. În plus, în 2011 s-au analizat 138 de declarații de lichidare (WUD, winding-up declarations) și 40 de rapoarte finale. Statele membre au primit propuneri de închidere pentru 33 de programe, iar la 31 decembrie 2011 fuseseră trimise și acceptate alte 42 de scrisori de închidere. Lucrările pregătitoare desfășurate în 2011 au creat o bază solidă pentru un proces de închidere eficient în 2012, când programele restante vor fi închise. Pentru întreaga perioadă 2000-2006, la 31 decembrie 2011 se făcuseră plăți în valoare de 124 308 milioane de euro către statele membre. Aceasta reprezintă, pentru ansamblul statelor membre, o rată medie de absorbție de 96% din suma totală alocată de 129 584 de milioane EUR. Restul plăților se referă la plățile soldurilor pentru închiderea programelor. RAL La sfârșitul anului 2011, angajamentele din anii precedenți pentru care mai existau plăți restante (RAL, reste à liquider) se ridicau la 4 856 de milioane EUR pentru FEDER, comparativ cu 6 719 milioane EUR la sfârșitul anului 2010. Aceasta reprezintă 3,9 % din suma totală angajată pentru FEDER. O nouă scădere a RAL este planificată în urma plății soldurilor finale în 2012 și 2013. 2.1.2. FSE Pentru perioada 2000-2006, trebuie închise 239 de programe operaționale din cadrul FSE. Documentele de închidere pentru toate cele 239 de programe au fost depuse în timp util și sunt admisibile. Până în prezent, au fost acceptate 212 declarații de lichidare și 214 rapoarte finale. S-au finalizat 84 de dosare de închidere, ceea ce reprezintă o sumă totală de 445 de milioane EUR. În 2011, consumul de credite de plată a atins valoarea de 437 de milioane EUR. La sfârșitul anului 2011, valoarea totală a angajamentelor restante (RAL) era de 2 367 de milioane EUR (față de 3 004 milioane EUR în 2010). Aceasta reprezintă 3,46 % din angajamentele totale pentru perioada 2000-2006. Pentru întreaga perioadă, până la sfârșitul anului 2011 s-au efectuat plăți în valoare de 64 492 de milioane de euro către statele membre. Aceasta reprezintă, pentru toate statele membre, o rată de absorbție de 94,09 % din suma totală alocată de 68 600 de milioane EUR. Pe baza rezultatelor procesului de analiză a închiderii, în 2011 s-au efectuat audituri de închidere punctuale asupra declarațiilor de lichidare ale programelor cu risc ridicat, pentru a oferi o garanție suplimentară că riscurile reziduale nu au depășit pragul de semnificație. 2.1.3. FEOGA Suma totală plătită în 2011 pentru programele de orientare FEOGA a fost de 499,68 milioane EUR, din care suma de 8,8 milioane EUR a fost plătită din veniturile alocate. În fine, 90,2% din creditele disponibile în 2011 au fost utilizate pentru plăți. Punerea în aplicare a programelor 2000-2006 s-a încheiat înainte de 2011. În 2011, Comisia a primit documentele de închidere pentru restul de patru programe (documentele de închidere pentru 148 din cele 152 de programe de dezvoltare rurală fuseseră deja primite în 2010) și a lucrat intens la închiderea programelor. Pe lângă cele 19 programe deja închise în 2010, Comisia a închis încă 75 de programe în 2011. În plus, s-a propus plata soldului final pentru 88 de programe, iar un sold parțial a fost plătit pentru 13 din aceste programe. Angajamentele restante (RAL) din FEOGA-Orientare la sfârșitul anului 2011 se ridicau la 632,3 milioane EUR, ceea ce reprezintă 2,9 % din întreaga sumă alocată pentru perioada 2000-2006. Această sumă este cu 551 de milioane EUR mai scăzută decât RAL de 1 183,3 milioane EUR de la sfârșitul anului 2010. 2.1.4. IFOP Rata totală de absorbție a plăților a atins 29,03 %, o sumă de 0,7 milioane de EUR fiind plătită statelor membre. În ceea ce privește nivelul de execuție a creditelor de plată, s-au plătit 0,5 milioane EUR în cadrul obiectivului 1 și 0,2 milioane EURO în legătură cu domenii din afara obiectului 1. La sfârșitul anului 2011, totalul RAL pentru IFOP a atins 295,7 milioane EUR (în comparație cu 296,44 de milioane EUR în 2010). Aceasta reprezintă 7,4 % din angajamentele totale pentru perioada 2000-2006. La sfârșitul anului 2011, s-a plătit suma de 3 640 de milioane EUR statelor membre, pentru întreaga perioadă. Aceasta reprezintă, pentru toate statele membre, o rată de absorbție de 92,5 % din suma totală alocată de 3 935 de milioane EUR. 3. Coerență și coordonare 3.1. Coerența cu alte politici ale UE Rapoartele anterioare au descris evoluțiile relevante legate de asigurarea coerenței între politica de coeziune și alte priorități politice ale UE, precum politica în domeniul concurenței, piața internă, mediul înconjurător, transportul și egalitatea de șanse între femei și bărbați. Nu s-au înregistrat schimbări specifice în cerințele sau așteptările privind autoritățile de gestionare, deoarece programele pentru perioada 2000-2006 au intrat în etapa de închidere. 3.2. Coordonarea instrumentelor 3.2.1. Fondurile structurale și Fondul de coeziune În perioada 2000-2006, toate cele 25 de state membre au beneficiat de asistență prin intermediul fondurilor structurale, în timp ce 13 state membre au beneficiat, de asemenea, de asistență prin intermediul Fondului de coeziune, care sprijină statele membre mai puțin prospere. Programarea și punerea în aplicare a fondurilor structurale (în special FEDER) au făcut obiectul unei coordonări atente, inclusiv în raport cu Fondul de coeziune, pentru a evita redundanța în proiectele sprijinite. 3.2.2. Fondurile structurale și Banca Europeană de Investiții (BEI) / Fondul european de investiții (FEI) Pe toată perioada 2000-2006, Comisia, BEI și FEI și-au consolidat cooperarea prin instituirea a trei inițiative: JASPERS, JEREMIE și JESSICA. Detalii privind această cooperare au fost furnizate în rapoartele anterioare. Deoarece punerea în aplicare a proiectelor pentru perioada 2000-2006 a intrat în etapa de închidere în 2010, nu există nimic special de raportat. 4. Evaluări În 2011, Comisia a continuat să realizeze evaluări pentru a sprijini luarea deciziilor în chestiunile legate de fondurile structurale. Majoritatea evaluărilor privind perioada 2000-2006 au fost însă finalizate în 2010. FEDER Evaluări lansate în 2011 și aflate în prezent în curs de desfășurare: - Un studiu de evaluare a activităților de inovare, vizând stabilirea stadiului actual al evaluării inovării în statele membre, analizarea avantajelor și a limitelor metodologiilor disponibile pentru evaluarea diferitelor tipuri de activități de inovare, realizarea unei serii de studii de caz privind evaluările de bună calitate, precum și redactarea de orientări pentru autoritățile de gestionare în vederea sprijinirii activităților de evaluare ale acestora. Punerea la dispoziția statelor membre a orientărilor metodologice continuă să fie o sarcină importantă pentru Comisie. În acest sens, resursa online și interactivă pentru evaluarea dezvoltării socioeconomice EVALSED va fi actualizată în mod constant, iar o nouă secțiune dedicată evaluării bazate pe teorie este în curs de dezvoltare. FSE Două evaluări, care erau deja în curs de derulare în 2011, au fost finalizate în 2012. Prima încerca să stabilească dacă criza economică a avut un impact asupra cheltuielilor FSE. A doua a analizat eficacitatea și eficiența cheltuielilor FSE legate de activități de învățare pe tot parcursul vieții. Totuși, niciuna dintre evaluări nu vizează perioada 2000-2006. FEOGA Evaluarea ex-post a programelor de dezvoltare rurală 2000-2006 s-a derulat pe tot parcursul anului 2011 și a fost finalizată în cursul primului trimestru al anului 2012. Concluzia evaluării este că, alături de definirea unor obiective și criterii de eligibilitate și de selecție clare, care să permită menținerea accentului pe obiective, flexibilitatea necesară adaptării la diversitatea de situații din întreaga Uniune este esențială pentru succesul politicii de dezvoltare rurală. Accentul pus în mod deliberat pe sinergia și complementaritatea dintre măsuri a îmbunătățit eficiența politicii. În ansamblu, măsurile au contribuit la crearea și/sau menținerea locurilor de muncă în zonele rurale, la sprijinirea veniturilor rurale, la conservarea și îmbunătățirea mediului rural și a biodiversității și la promovarea calității vieții și a sustenabilității comunităților rurale. 5. Controale Informații detaliate privind rezultatele controalelor sunt disponibile în rapoartele anuale de activitate ale direcțiilor generale respective[2]. 5.1. FEDER Fiabilitatea programelor FEDER din perioada 2000-2006 a crescut treptat de-a lungul anilor. În ceea ce privește sfera de acoperire a auditurilor, auditorii de la DG Politică Regională au controlat 43% din programele naționale și regionale și 76% din contribuția planificată a FEDER. Cât despre INTERREG, o anchetă de audit separată, lansată în 2006, a fost încheiată în 2009-2010 pentru 23 de programe examinate, reprezentând 54% din suma angajată. În vederea pregătirii închiderii, începând din 2007 a fost realizată o vastă anchetă pregătitoare în vederea examinării organismelor de lichidare. Obiectivul era de a verifica fiabilitatea activității de închidere aflată la baza declarațiilor de lichidare; cu alte cuvinte, era vorba de a verifica pregătirile statelor membre pentru închidere, astfel încât să se identifice și să se atenueze orice riscuri asociate. Scopul era de a stabili dacă activitatea de audit a organismelor naționale poate fi considerată drept sursă principală de asigurare pentru restul perioadei de programare și dacă declarația de lichidare va fi bazată pe o activitate de audit adecvată, reprezentând astfel o asigurare fiabilă la închiderea programului. Cele 42 de audituri efectuate în cadrul acestei anchete, precum și misiunile de audit efectuate la organismele de lichidare în cadrul auditurilor de sisteme periodice care au început în 2004 au permis să se acopere, la sfârșitul anului 2010, organismele de lichidare responsabile de aproximativ 85% din suma convenită a programelor aferente perioadei 2000 – 2006. Având în vedere volumul important al activităților de audit desfășurate în ultimii ani de DG Politică Regională pentru programele din 2000-2006 și de sfera largă de acoperire a acestor activități de audit, activitățile DG s-au concentrat pe două tipuri de audit la închidere: 1) controale la fața locului, efectuate pe un eșantion de programe în cadrul unei anchete comune cu DG Ocuparea Forței de Muncă, Afaceri Sociale și Incluziune, DG Agricultură și Dezvoltare Rurală și DG Afaceri Maritime și Pescuit pentru închiderea asistenței din fondurile structurale 2000 – 2006 în UE 25. Memorandumul de planificare a anchetei (EPM) elaborat în 2009 cuprinde două acțiuni: i) o activitate de audit la fața locului în vederea examinării aspectelor calitative și cantitative ale activităților de audit naționale pe care se bazează declarațiile de lichidare emise de organismele de lichidare, inclusiv reverificarea unui eșantion de 8 -10 dosare și ii) o activitate de audit care servește la evaluarea acceptabilității declarației și a raportului care o însoțește (a se vedea mai sus). În 2010 și 2011, DG Politică Regională a efectuat 21 de misiuni de audit la fața locului, în cadrul „EPM Închiderea asistenței 2000-2006 în UE25” în șapte state membre (CZ, DE, ES, IT, IE, UK, SK), inclusiv asupra unor programe Interreg, acoperind 39 de programe integral sau parțial. Aceste misiuni de audit de închidere au permis DG Politică Regională să abordeze riscurile specifice închiderii (cum ar fi proiectele retrospective, achizițiile publice, tratarea neregulilor, calcularea ratei de erori) și să finalizeze analiza declarațiilor de lichidare, propunând, în anumite cazuri, corecții financiare pentru a ține cont de deficiențele sistemului care nu au fost tratate suficient sau de ratele de erori nefiabile din declarațiile de lichidare. 2) Analiza declarațiilor de lichidare: direcția de audit din cadrul DG Politică Regională examinează toate cele 379 de declarații de lichidare depuse la închiderea programului în conformitate cu procedurile interne adoptate de DG Politică Regională în 2009 pentru a stabili valabilitatea cererii de plată finale. Activitatea s-a concentrat în special în a doua jumătate a anului 2010 și în anul 2011, iar până la mijlocul lunii aprilie 2012 toate cele 379 de declarații de lichidare fuseseră evaluate. În total, au fost acceptate 336 de declarații de lichidare (89%). În ceea ce privește restul de 43 de declarații de lichidare (11%), DG Politică Regională a încheiat analiza sa inițială și a solicitat efectuarea unor activități de audit suplimentare sau informații suplimentare de la statele membre în cauză. Cele 336 de declarații de lichidare acceptate vizează 15 state membre (AT, DK, EL, FI, FR, HU, CY, LV, LX, MT, NL, PL, SE, SK, SL). Cele 43 de declarații de lichidare în așteptare vizează 11 programe italiene, 8 programe spaniole, 5 programe irlandeze, 4 programe cehe, 3 programe portugheze, 3 programe belgiene, 5 programe INTERREG și respectiv un program pentru Estonia, Germania, Lituania și Regatul Unit. În conformitate cu orientările de închidere, organismele de lichidare au clasificat opiniile lor de audit după cum urmează: fără rezerve (84% dintre cazuri), cu rezerve (16% dintre cazuri, acoperind 4% din plățile intermediare) și fără opinie în 3 cazuri. Nu s-a emis nicio opinie negativă și nicio declarație privind imposibilitatea emiterii unei opinii pentru niciun program. După ce a examinat declarațiile de lichidare, DG Politică Regională a propus, în concluziile sale privind 147 de declarații de lichidare, corecții financiare în valoare de peste 1,3 miliarde EUR. În plus, este probabil să se propună și alte corecții financiare în unele cazuri în care sunt în curs audituri suplimentare sau anchete. 5.2. FSE În 2011, auditorii au continuat să examineze declarațiile de lichidare prezentate la închiderea programelor pentru care termenul de depunere a documentelor de închidere fusese prelungit până în 2011. La acestea s-au adăugat documentele primite ca urmare a cererilor de informații suplimentare. Pe baza rezultatelor procesului de analiză a închiderii, în 2011 s-au efectuat 6 audituri de închidere punctuale, 8 fiind planificate pentru 2012, asupra declarațiilor de lichidare ale programelor cu risc ridicat, pentru a oferi o garanție suplimentară că riscurile reziduale nu au depășit pragul de semnificație. În câteva cazuri rare, această procedură a condus la stabilirea unor corecții financiare revizuite. În toate cazurile observate, au fost inițiate proceduri corective. Pentru perioada 2000-2006, în 2011 au fost decise corecții financiare în valoare de 8,6 milioane EUR, punându-se deja în aplicare o corecție de 8,1 milioane EUR. În plus, în anul 2011 s-a pus de asemenea în aplicare o corecție de 10,9 milioane EUR decisă în anii precedenți. 5.3. FEOGA La sfârșitul anului 2011, 110 programe din 152 făcuseră obiectul unui audit (72,4%), acoperind 21,8 miliarde EUR (96,9%) din totalul creditelor de angajament. În total, 46 de programe au făcut obiectul unui audit de urmărire. La 31 decembrie 2011, examinarea declarațiilor de lichidare depuse de statele membre era finalizată pentru 146 de programe, ceea ce reprezintă 96,1% din numărul total de programe. 5.4. IFOP IFOP este în curs de închidere, iar în 2011 nu s-a efectuat niciun audit nou al acestui fond. De la începutul perioadei de programare 2000-2006, DG Afaceri Maritime și Pescuit a realizat un total de 58 de misiuni de audit prin care a acoperit toate programele sale monofond (18 programe reprezentând o contribuție de 3 608,73 milioane EUR din bugetul inițial, adică 87,4 % din bugetul total pentru perioada 2000-2006), precum și 18 programe multifond reprezentând o contribuție de 374,58 milioane EUR, adică 9,2% din bugetul total inițial pentru 2000-2006. În total, auditurile de sisteme ale DG Afaceri Maritime și Pescuit au vizat programe reprezentând 96,6% din contribuția totală inițială a IFOP pentru perioada 2000-2006. Pentru celelalte programe, asigurarea de audit este obținută prin activități de audit ale altor direcții generale asupra fondurilor structurale și/sau prin audituri naționale. Prima analiză a fost finalizată pentru 47 de declarații de lichidare; pentru restul de 13, analiza este în curs. Din cele 47 de declarații analizate, 16 au fost acceptate. Statele membre au fost invitate să furnizeze clarificări suplimentare pentru restul de 31 de declarații de lichidare, a căror analizare a fost „întreruptă”: Până în prezent, DG Afaceri Maritime și Pescuit a primit 27 de răspunsuri și a analizat 14. Astfel, 27 de declarații de lichidare (14 în faza de primă analiză, 13 în faza post-întrerupere) încă sunt în curs de examinare. 5.5. OLAF În 2011, OLAF a efectuat în statele membre 29 de misiuni privind măsurile cofinanțate de fondurile structurale. În cursul acestor misiuni, s-au efectuat controale la fața locului[3] privind 57 de operatori economici, iar alte 18 tipuri de misiuni au fost efectuate cu scopul de a strânge informații sau de a sprijini fie administrațiile naționale, fie autoritățile judiciare. Ca și în anii anteriori, problemele tipice identificate de OLAF în cursul anului 2011 au inclus declarații false, facturi false și nerespectarea normelor privind achizițiile publice, precum și exemple specifice de conflicte de interese în anumite proceduri de licitație. În 2011, statele membre au comunicat Comisiei, în conformitate cu Regulamentul (CE) nr. 1681/94[4] cu modificările ulterioare[5] și Regulamentul (CE) nr. 1828/2006[6] cu modificările ulterioare[7], aproximativ 3 816[8] notificări ale unor nereguli care implică 1,177 miliarde EUR și afectează măsurile cofinanțate corespunzătoare perioadelor de programare 1994-99, 2000-2006 și 2007-2013[9]. 6. Comitetele care asistă Comisia 6.1. Comitetul de coordonare a fondurilor (COCOF) În 2011, singura activitate desfășurată de COCOF în legătură cu perioada 2000-2006 a constat în prezentarea unei analize a procesului de încheiere în ceea ce privește programele pentru 2000-2006. 6.2. Comitetul FSE În 2011, comitetul a organizat trei sesiuni plenare și cinci reuniuni ale grupului de lucru tehnic. Grupul de lucru tehnic a analizat progresele procesului de închidere pentru perioada 2000-2006, la fiecare dintre ședințele sale din 2011, iar învățămintele desprinse din procesul de închidere au fost de asemenea expuse în mod detaliat în cadrul unei prezentări. 6.3. Comitetul pentru structuri agricole și dezvoltare rurală (STAR) DG AGRI Comitetul STAR s-a reunit de două ori în 2011 pentru a informa cu privire la tratamentul financiar care se aplică cheltuielilor finanțate prin FEOGA secțiunea Orientare, în anumite cazuri de nereguli. Nu s-a cerut avizul comitetului. 6.4. Comitetul pentru structuri din sectorul pescuitului și acvaculturii (CSFA) DG MARE Comitetul pentru structuri din sectorul pescuitului și acvaculturii (CSFA) s-a reunit de două ori în 2011. Principalul punct de discuție al acestor reuniuni a fost închiderea IFOP. 7. Lista principalelor proiecte la care au contribuit fondurile (perioada 2000-2006) CCI_MP || TITLU 1999NL053PR001 || Megabanenmarkt Amsterdam 2001ES161PR001 || Circumvalación de Las Palmas - Fase II et Fase III 2001ES161PR002 || Autovía: Albacete-Murcia-Tramo: Albacete-Venta del Olivo 2001ES161PR003 || Proyecto de la presa de la Brena II 2001ES161PR004 || Desaladora de Aqua Marina de Carbonera 2001ES161PR005 || Autovía A-49: Sevilla-Frontera portuguesa. Tramo: San Juan del Puerto-Enlace de Lepe 2001FR162PR001 || Port 2000 Le Havre 2001FR162PR002 || Route Nationale 106 (Languedoc-Roussillon) 2001FR162PR003 || Grand Projet ATMEL 2001PT161PR001 || Terminal de Regasificação de Gás Natural Liquefeito 2001PT161PR002 || Armazenagem subterrânea de gás natural no Carriço-Pombal 2001PT161PR003 || Linha do Douro - Remodelação do troço Cête-Caíde 2001PT161PR004 || IC 10 - Ponte sobre o Tejo em Santarém e acessos imediatos 2002DE161PR002 || Ausbau der Schienenstrecke Berlin - Frankfurt/Oder - Grenze Deutschland/Polen 2002DE161PR003 || Neubau der Bundesautobahn A 17 von Dresden (B 173) - Tschechische Republik 2002DE161PR004 || Neu- und Ausbau der A 113, B 96 und B 96a 2002DE161PR005 || Neubau der Bundesstrasse B 6n in den Abschnitten Wernigerode-Blankenburg und Quedlinburg-Bernburg 2002DE161PR006 || Neubau der Bundesautobahn A71 AD Oberrolingen (A 38) - AS Erfurt-Bindersleben 2002DE162PR001 || Design und Kulturstandort Zollverein 2002DE162PR002 || Propylen Pipeline 2002ES161PR001 || Gran Telescopio de Canarias 2002ES161PR002 || Ampliación de la Darsena de Escombreras en Cartagena 2002ES161PR003 || Ampliación del Puerto de Castellon 2002ES161PR004 || Autovía Ruta de la plata. CN-630-Construccion del tramo del Enlace de Gerena-Enlace de Camas 2002ES161PR005 || Autovía Ciudad Real-Atalaya de Canavate- Tramo: Enlace de Miguelturra - Enlace de Daimiel 2002ES161PR006 || Autovía de Castilla-La Mancha - Tramo: Abia de la Obispalia y Cuenca 2002ES161PR007 || Ampliación del Puerto de Ferrol (Puerto exterior) 2002ES161PR008 || Autovía A-381: Tramo: Jerez - Los Barrios, Provincia de Cadiz 2002ES161PR009 || Autovía de la Plata CN-630 de Gijón a Sevilla. Tramo: Plasencia (Sur) - Canaveral (Este) 2002ES161PR010 || Presa del Arenoso 2002ES161PR011 || Autovía A-92 Sur, Guadix-Almeria. Tramo: Hueneja-Interseccion N-340 2002ES161PR012 || Línea de alta velocidad entre Córdoba y Málaga 2002ES161PR013 || Autovía de Castilla. Tramo Martin de Yeltes-Ciudad Rodrigo 2002ES161PR014 || Planta de regasificación de gas natural licuado en la Isla de Gran Canaria 2002ES161PR015 || Impulsión de la IDAM de Carboneras 2002ES161PR016 || Glapilk, A.I.E. 2002ES161PR018 || Asturiana de Zinc, S.A. 2002ES161PR019 || Conexión Almanzora-Poniente Almenriense. Fase I: Tramo venta del podre Nijar en Almería 2002ES161PR020 || Autopista Santiago de Compostela-Ourense. Tramo: Santiago-Alto de Santo Domingo 2002ES161PR021 || Autovía del Cantábrico - Carretera Nacional 632, de Ribadesella a Luarca. Tramo: Grases (Villaviciosa) - Infanzón (Gijon) 2002ES161PR022 || Delphi Automotive System España, S.A. 2002ES161PR023 || Construcción del nuevo Hospital General Universitario de Murcia 2002ES161PR024 || Autovía del Cantábrico. Carretra Nacional 632, de Ribadesella a Luarca. Tramo: Soto del Barco-Muros de Naon 2002ES161PR025 || Conducción Jucar-Vinalopo 2002ES161PR026 || Autovía Alacant-Alcoit y Villena Ibi. Tramo: Rambla de Rambuchar-Catalla) 2002ES161PR027 || Maspalomas Resort S.L. 2002ES161PR028 || Dupont Ibérica, S.L. 2002ES161PR029 || Autovía de la Plata. Tramo: Valverde de la Virgen-Ardon 2002FR161PR001 || Déviation de Sainte-Marie (Ile de la Réunion) 2002FR162PR001 || Cap 'Découverte 2002FR162PR002 || Grande Halle d'Auvergne 2002FR162PR003 || ATMEL ROUSSET (Bouches du Rhône) Phase 3 2002FR162PR004 || Pikington-Glass France à Seingbouse 2002FR162PR005 || Tunnel du Lioran 2002IE161PR001 || Purchase of diesel railcars 2002IE161PR003 || N 8 Watergrasshill by-pass 2002IE161PR004 || N11 Rathnew-Ashford by-pass 2002IE161PR005 || N18 Hurlers cross by-pass 2002IE161PR006 || N22 Ballincollig by-pass 2003DE161PR002 || AMD Piesteritz 2003ES161PR001 || Nueva carretera de acceso al Puerto de Castellón 2003ES161PR002 || Fibras del Noreste S.A. 2003ES161PR003 || Biotenol Galicia S.A. 2003ES161PR004 || Autovía del Mediterráneo CN-240. Tramo: Nerja-Almuñécar 2003ES161PR005 || Autovía del Cantábrico. Carretera Nacional 632, de Ribadesella a Luarca. Tramo: Vegarrozadas-Soto del Barco 2003FR161PR001 || SEVELNORD 2003FR162PR001 || Lenglet 2003FR162PR002 || Éléctrification des lignes vosgiennes 2003FR162PR003 || Plate-forme multimodale Dourges 2ème phase 2003FR162PR004 || RCEA Limousin 2004IT161PR002 || IVECO-Ristrutturazione stabilimento di Foggia e nuovo Lab. di Ricerca 2005ES161PR007 || FIBRAS DEL NOROESTE [1] A se vedea Comunicarea privind rezultatele negocierilor referitoare la strategiile și programele pentru perioada de programare 2007-2013. [2] Publicate la http://ec.europa.eu/atwork/synthesis/aar/index_en.htm [3] Regulamentul (CE) nr. 2185/1996, JO L 292, 15.10.1996, p. 2. [4] JO L 178, 12.7.1994, p. 43. [5] Regulamentul (CE) nr. 2035/2005, JO L 328, 15.12.2005, p. 8. [6] JO L 371, 27.12.2006, p. 1. [7] Regulamentul (CE) nr. 846/2009, JO L 250, 23.9.2009, p. 1. [8] 2010: numărul cazurilor comunicate: 6 910; suma totală vizată de notificări: 1,1546 miliarde EUR. [9] A se vedea raportul Comisiei privind protecția intereselor financiare ale UE (COM (2012) 408 final).